23/09/2011 | Administración LocalMunicipal
San Sadurniño
Bases para a formación dunha lista para provisión de prazas de auxiliar de axuda no fogar

1.ª.–OBXECTO. O obxecto da presente convocatoria é a creación dunha bolsa de emprego municipal para a provisión de prazas de auxiliares no servizo de axuda no fogar do Concello de San Sadurniño. A cobertura dos postos de traballo efectuaranse a través dunha lista ou relación na que figurarán as persoas que cumpran os requisitos esixidos para participar na presente convocatoria, pola orde de prelación determinada pola puntuación obtida trala aplicación do proceso selectivo que se regula na base 7.ª desta convocatoria.2.ª.–FUNCIÓNS E OBRIGAS DAS/OS AUXILIARES DE AXUDA NO FOGAR. As funcións e obrigas das/dos auxiliares de axuda no fogar serán as recollidas no regulamento municipal do SAF, publicado no BOP n.º 252, do 26 de novembro de 2009, e na Orde do 22 de xaneiro de 2009 pola que se regula dito servizo.3.ª.–REQUISITOS DOS/AS ASPIRANTES. Para poder participar no presente concurso de méritos os/as aspirantes deberán reunir os seguintes requisitos: Ter cidadanía comunitaria. Ter cumpridos 16 anos de idade, na data en que remate o prazo de presentación de instancias. Non padecer enfermidade ou defecto físico que impida o desempeño dos traballos esixidos. Non atoparse incurso/a en causas de incompatiblidade ou de incapacidade establecidas na lexislación vixente. Estar en posesión do título de formación profesional de grado medio de atención sociosanitaria, regulado no Real decreto 496/03, do 2 de maio, ou en posesión ou en proceso de obtención do certificado de profesionalidade de atención sociosanitaria a persoas no domicilio. Aquelas persoas que estén tramitando a expedición directa do certificado de profesionalidade a partir da formación ocupacional recibida con anterioridade á entrada en vigor do actual sistema de certificados achegarán documentación acreditativa do mesmo (carta de comunicación da D. X. de formación e colocación ou xustificante do trámite, tendo que ser iniciado antes da finalización do periodo de presentación de instancias para a participación nas seleccións previstas no presente proceso selectivo). Estar en posesión do permiso de conducir da categoría B.4.ª.–PRESENTACIÓN DE INSTANCIAS. As instancias para participar no presente concurso (conforme ao modelo que figura no anexo I) dirixiranse ao Sr. alcalde do Concello de San Sadurniño, e presentaranse no Rexistro Xeral, no prazo comprendido entre a data de inserción do anuncio de aprobación destas bases nun xornal de tirada comarcal, nos taboleiros de anuncios municipais e na páxina web do Concello (www.sansadurnino.es) e os días 5 de outubro e 5 de febreiro e 5 de xuño, dez días naturais antes da data prevista para cada unha das tres xuntanzas anuais da comisión seleccionadora previstas na base oitava. As instancias poderán presentarse tamén na forma que determina o artigo 38.4 da Lei 30/1992, do 26 de novembro, reguladora do réxime xurídico das administracións públicas e do procedemento administrativo común, pero quen así o faga, terá que enviar un fax o mesmo día coa instancia e os documentos que se especifican no anexo I n.º 1, n.º 2 e n.º 3 selados, ao número 981 490 474. Ás instancias xuntaráselles a totalidade da documentación indicada no anexo I, en orixinal ou fotocopia compulsada. A presentación da instancia supón a aceptación do contido das presentes bases, e da obriga por parte das persoas que formen parte da lista de comunicar ó Concello a súa renuncia a formar parte da mesma.5.ª.–ADMISIÓN DE SOLICITUDES. Rematado o prazo de presentación de instancias, o seguinte día hábil, excluídos os sábados, dictarase resolución da Alcaldía, que se publicará no taboleiro de anuncios do Concello e na páxina web municipal (www.sansadurnino.es), facendo pública a relación das persoas aspirantes admitidas e excluídas. Na mesma resolución indicarase o día, hora e lugar de realización do procedemento selectivo. Concederase un prazo de cinco días hábiles para efectos de reclamacións ou subsanación de erros. A lista definitiva publicarase do mesmo xeito no taboleiro de anuncios da Casa do Concello e na páxina web municipal, figurando a composición da comisión seleccionadora e as datas de realización das dúas fases do proceso selectivo.6.ª.–COMISIÓN SELECCIONADORA. A comisión seleccionadora estará formada, segundo os criterios do artigo 60 da Lei 7/2007, do Estatuto Básico do Empregado Público, con especial atención ó establecido no seu apartado 2, polas seguintes persoas: Presidenta: a traballadora social do Concello. Secretario: o da Corporación ou funcionario do Concello en quen delegue. Vogais: Tres funcionarios/as ou traballadores/as do Concello designados/as pola Alcaldía. Os membros da comisión seleccionadora deberán absterse de intervir, comunicándoo á Presidencia, cando concurra neles algunha das circunstancias previstas no artigo 29 da Lei 30/1992, do 26 de novembro, de réxime xurídico das administracións púbicas e do procedemento administrativo común. Os interesados tamén poderán promover a recusación segundo o establecido nese mesmo artigo.7.ª.–SELECCIÓN. A selección realizarase en dúas fases: Fase de valoración de méritos (70 puntos) e fase de entrevista (30 puntos). 7.1.–1.ª fase: valoración de méritos. Valoraranse os seguintes méritos, conforme ó seguinte baremo: – EXPERIENCIA LABORAL: * Por traballos desempeñados tanto na empresa privada como en calquera administración pública, como auxiliar de axuda no fogar: 0,5 puntos por cada mes de servizo até un máximo de 25 puntos, non computándose os meses incompletos. – FORMACIÓN COMPLEMENTARIA: * Por cursos realizados en materias relacionadas de maneira directa co obxecto da convocatoria, impartidos por entidades ou administracións públicas, cunha duración de menos de 20 horas: 0,25 puntos por cada curso, cun máximo de 5 puntos * Por cursos realizados en materias relacionadas de maneira directa co obxecto da convocatoria, impartidos por entidades ou administracións públicas, cunha duración de entre 21 e 50 horas: 0,5 puntos por cada curso, cun máximo de 5 puntos. * Por cursos realizados en materias relacionadas de maneira directa co obxecto da convocatoria, impartidos por entidades ou administracións públicas, cunha duración de entre 51 e 100 horas: 1 punto por cada curso, cun máximo de 5 puntos * Por cursos realizados en materias relacionadas de maneira directa co obxecto da convocatoria, impartidos por entidades ou administracións públicas, cunha duración de entre 101 e 400 horas horas: 2,5 puntos por cada curso, cun máximo de 5 puntos. * Por cursos realizados en materias relacionadas de maneira directa co obxecto da convocatoria, impartidos por entidades ou administracións públicas, cunha duración de máis de 400 horas (e que non supoñan o título que se aporta como requisito de acceso(certificado de profesionalidade): 5 puntos por cada curso, cun máximo de 10 puntos. – Por atoparse en situación de desempregado/a: 0,5 punto por cada mes de antiguedade nesta situación, até un máximo de 5 puntos. – Ter recoñecida unha minusvalía de polo menos un 33% e que esta non sexa un impedimento para o normal desenvolvemento das funcións do posto: 5 puntos. – Por cursos que acrediten o coñecemento da lingua galega: – Celga 1: 1 punto. – Celga 2: 2 puntos. – Celga 3: 3 puntos. – Celga 4: 4 puntos. – Celga 5: 5 puntos. En caso de ter máis de un curso, só será valorado o de maior nivel. Unha vez que rematen as dúas fases de selección, o tribunal elaborará unha lista provisional ordeada pola puntuación total obtida por cada aspirante no proceso selectivo, que será elevada ao alcalde e aprobada por resolución. Posteriormente será publicada no taboleiro de anuncios municipal e na páxina web. As persoas que non estean de acordo coas puntuacións outorgadas disporán de cinco días hábiles para realizar as alegacións pertinentes. Revisadas ditas alegacións, procederase a elaborar o listado definitivo que será publicado polos mesmos medios.7.2.–2.ª fase: entrevista. A entrevista realizarase para valorar a adecuación dos/as aspirantes aos requerimentos específicos da praza así como o coñecemento da realidade do Concello. A puntuación máxima será de 30 puntos.8.ª.–LISTA PERMANENTE. Unha vez conformado o listado inicial, este terá caracter aberto e permanente, o que siginifica que en calquera momento, toda persoa que cumpra os requisitos establecidos nestas bases, poderá solicitar a incorporación ao mesmo, ou se xa formase parte del, poderá achegar novos méritos para mellorar a súa puntuación. Para tal fin, existirá unha comisión seleccionadora, conformada polos membros establecidos no artigo 6.º destas bases. Esta comisión convocarase tres veces ao ano, nas datas seguintes: – 1.ª convocatoria: do 16 ao 30 de outubro – 2.ª convocatoria: do 16 ao 28 de febreiro – 3.ª convocatoria: do 16 ao 30 de xuño Reunida a comisión seleccionadora, procederá a revisar as solicitudes de novas incorporacións á bolsa ou a achega de novos méritos de aquelas candidatas/os que xa formen parte da mesma.9.ª.–CHAMAMENTOS. Con carácter previo á formalizacion do contrato, a persoa convocada para ocupar unha praza de auxiliar deberá xustificar adecuadamente, no prazo de dez días contados a partir da recepción da notificación da resolución do proceso selectivo, que reúne todos e cada un dos requisitos e condicións esixidos na convocatoria, mediante a presentación da documentación que lle sexa requerida. Cando a duración do periodo traballo por cada unha das persoas que ocupen praza de auxiliar fose igual ou maior de seis meses continuados, perderán o seu lugar na lista e pasarán a ocupar o ultimo posto nela, mentras non se celebre a seguinte comisión seleccionadora. No caso de que unha persoa sexa chamada a traballar e rexeite ocupar o posto sen causa xustificada, será excluida da bolsa por un periodo de dous anos.10.ª.–INTERPRETACIÓN. O Tribunal queda facultado para resolve-las dúbidas que se poidan presentar, así como para interpreta-lo contido das presentes Bases e adopta-los acordos necesarios para a boa orde do Concurso en tódolos aspectos non previstos expresamente nelas.11.ª.–RECURSOS. Estas bases, a súa convocatoria e cantos actos administrativos dimanen destas, poderán ser impugnadas polos interesados nos casos e coa forma que se prevé na Lei 30/1992, do 30 de novembro, de réxime xurídico das administracións públicas e do procedemento administrativo común. ANEXO I D./Dna. ………………………………………………., maior de idade, con DNI …………. e domicilio a efectos de notificacións e comunicación en ……………………………….…………………., teléfono. EXPON: Que ten coñecemento da convocatoria dunha bolsa de emprego para o servizo de axuda no fogar no concello de San Sadurniño Que está en posesión de todos e cada un dos requisitos esixidos nas bases que rixen esa convocatoria, aprobadas polo Concello. Que está de acordo coas bases da convocatoria de que se trata e acepta expresamente o cumprimento das obrigas establecidas nelas. Polo exposto, SOLICITA: ser admitido/a ao correspondente proceso selectivo, aportando a estes efectos a documentación que se achega. DOCUMENTACIÓN QUE SE ACHEGA • Fotocopia compulsada do documento nacional de identidade ou número de identificación de estranxeiro/a. • Fotocopia compulsada do carnet de conducir. • Fotocopia compulsada do título de FP de grado medio de atención sociosanitaria ou do certificado de profesionalidade ou justificante da súa tramitación. • Vida laboral actualizada. • Fotocopia compulsada dos contratos de traballo ou certificados de empresa como auxiliar de axuda no fogar. • Fotocopia compulsada das titulacións correspondentes a cursos realizados de materias relacionadas de maneira directa co obxecto da convocatoria, impartidos por entidades ou administracións públicas. • Fotocopia compulsada do título de galego. • Fotocopia compulsada da tarxeta de demandante de emprego. • Fotocopia compulsada do certificado de minusvalía. San Sadurniño, 12 de setembro de 2011. O ALCALDE Asdo.: Secundino García Casal